Dekanu

Nastavno-naučnom veću

Filozofskogfakulteta

Izveštaj o održanom naučnom skupu

**Third international conference** ***Teaching Languages and Cultures in the Post-Method Era:***

***Challenges & Perspectives* (TLC 2018)**

Treća međunarodna konferencija TLC 2018 održana je na Filozofskom fakultetu 26. i 27. oktobra 2018. godine, u organizaciji **Departmana za anglistiku** i **Centra za obrazovanje nastavnika i profesionalno usavršavanje**.

Plenarni govornici na konferenciji bili su:

* Prof. dr **Marshall Toman** (University of Wisconsin-River Falls, USA)**,** redovni profesorDepartmana za anglistiku, sa predavanjem na temu *‘****SCC’: Sub-Cultural Competence and language teaching****,* i
* Prof. dr **Slobodanka Dimova** (University of Copenhagen, Denmark)**,** varnerdna profesorka na Departmanu za anglističke, germanističke i romanističke studije i upravnik Centra za internacionalizaciju, sa predavanjem na temu***From paper to the screen: Language testing in the digital era****.*

Pored plenarnih izlaganja, konferencija je radila u dve paralelene sesije tokom dva dana. Održano je ukupno **30 prezentacija, 4 radionice, i jedan Okrugli sto**.

**Sesije** su bile organizovane tematski: *Intercultural challenges, Education policies & teaching challenges, L2 strategies, skills, & competencies, L2 for specific purposes – ESP challenges, L2 teacher education & professional development*.

**Četiri radionice** održane tokom konferencije bavile su se pitanjima značajnim za nastavnu praksu. Prvog dana konferencije, **prof. dr Deborah Larssen** održala je radionicu na temu *Using the CEFR for young learners*, a **Jana Živanović** na temu *Hollywood at a hand palm – old materials adapted.* Konferencija je zatvorena radionicama posvećenim izazovima i inovacijama u nastavi jezika i kultura: **dr Rhonda Petree** na temu *Using scaffolded reading groups to promote reading acquisition, deep learning, and cooperation*, a **Rachel Nightingale** na temu *The challenge of special educational needs in the classroom: Some practical learning strategies*.

**Okrugli sto** je imao za cilj da pokrene pitanja relevantna za nastavnu praksu, u svetlu obrazovanja nastavnika i naučnih istraživanja. Moderatori su bile **prof. dr Gordana Petričić i prof. dr Milica Savić**, a uvodničari **prof. dr Mira Bekar, prof. dr Deborah Larssen, Mirjana Kostadinov,** ispred Udruženja nastavnika engleskog jezika NELTA, i **Dušica Mladenović,** pedagoški savetnik. Diskusija se vodila na tri teme: *The status of foreign languages (L2, L3) in the curriculum; Legislative vs. the classroom: Challenges and perspectives*; i *Building L2 professional identities: What is ‘initial’ in L2 professionals’ university education?*

U okviru Okruglog stola, **pet studenata Departmana za anglistiku** takođe je održalo prezentacije u kojima su predstavili vannastavne projekte u kojima su učestvovali, i govorili o svojoj motivaciji za takvu vrstu aktivnosti, i na koji način to doprinosi razvoju profesionalnog identiteta na studijama jezika i kulture. Studenti osnovnih studija **Dimitrije Ristić** i **Milan Stanojić** predstavili su projekat interkulturne saradnje koji Departman za anglistiku realizuje već 5 godina sa studentima i nastavnicima Univerziteta iz Alabame, USA: *The Serbia – Alabama Fellowship Experience, five years and counting*. Takođe kao učesnik istog projekta, **Bogdan Stanković** je govorio o iskustvu prevođenja filma „Zona Zamfirova“ za studente sa Univerziteta u Alabami, *Translator’s challenge – where the dialect meets the moving pictures.* Studenti master studija **Nikola Vučević** i **Marija Žižić** govorili su o još jednom vannastavnom studentskom projektu, o upravo objavljenom studentskom prevodu na engleski jezik savremenih kratkih priča neafirmisanih pisaca iz regiona, *Students’ translation – 'The place for the wet dog’.* Studentske prezentacije bile su izuezetno visoko ocenjene od strane učesnika konferencije, i izazvale su živu diskusiju, u kojoj su studenti dobili brojne pohvale kako za svoje vannastavne projekte, tako i za održane prezentacije.

Na konferenciji je registrovan ukupno **51** **učesnik**, od toga 6 gostiju i plenarnih govornika, 2 učesnika bez izlaganja, 37 učesnika sa izlaganjima, 5 studenata pozvanih da prezentuju na Okruglom stolu, kao i jedan **diplomirani student Master studija anglistike** na Filozofskom fakultetu, **Marko Živković,** koga su organizatori pozvali da predstavi svoj odbranjeni master rad, *The Efficiency of Various Methods in Teaching English Pronunciation to Japanese Students*. I ova prezentacija dobila je izvanredne kritike učesnika koknferencije.

Iako je radni jezik konferencije bio jedan – engleski – kako bi se omogućila komunikacija između učesnika koji dolaze iz različitih sredina, multilingvalna i multikulturna orijentacija konferencije ogledala se u činjenici da je okupila učesnike iz **14 različitih zemalja** – pored Srbije, učesnici su dolazili iz **Belgije, Belorusije, Bugarske, Crne Gore, Estonije, Francuske, Grčke, Makedonije, Norveške, Rusije, SAD, Turske**, i **Velike Britanije**, a i učesnici iz Srbije predstavljali su veliki broj fakulteta i univerziteta.

Posebno važan aspekt ove međunarodne konferencije predstavlja činjenica da je ona osmišljena i kao **program za profesionalno usavršavanje nastavnika (stranih) jezika**, i jedna od retkih prilika da se sretnu i razmene mišljenja kolege koje se bave naučnim istraživanjima, obrazovanjem nastavnika, i svakodnevnom nastavnom praksom. Sertifikat o učešću na konferenciji nosi poene za usavršavanje izvan ustanove. Na konferenciji je bilo registrovano ukupno **26 nastavnika stranih jezika** iz osnovnih i srednjih škola u Nišu i regionu, od toga 12 članica NELTA udruženja i 9 članica ELTA udruženja. Nastavnici su vrlo aktivno učestvovali u diskusijama nakon plenarnih izlaganja i prezentacija u sesijama, kao i na Okruglom stolu i u radionicama.

Vrlo uspešnom radu konferencije posebno je doprinelo **13 volontera** – studenata osnovnih studija, uglavnom Anglistike, ali i Srbistike.

Učesnici konferencije iskazali su veliko zadovoljstvo visokim nivoom i odličnom organizacijom konferencije, fokusiranim i značajnim temama kojima su se učesnici bavili kroz različite oblike rada, i, posebno, vrlo pozitivnom atmosferom na konferenciji, kojoj su doprineli svi učesnici, kako prezenteri, tako i učesnici u vrlo živim i zanimljivim diskusijama.

Na zatvaranju konferenicje, ukratko su sumirani rezultati diskusija, a prezenteri su pozvani da dostave pisane verzije radova za publikaciju, sudeći po ponudama koje je Organizacioni odbor do sada dobio verovatno kod nekog od renomiranih inostranih izdavača.

Učesnici su posebno naglasili da se od naredne konferencije, koja će se održati 2020. godine, očekuje da bude jednako zanimljiva, kvalitetna i aktuelna, i da otvori još širi spektar pitanja od značaja kako za nastavu jezika, književnosti i kultura, tako i za obrazovanja nastavnika.

**Treća međunarodna konferencija TLC 2018** je, stoga, u potpunosti ispunila očekivanja, i, verujemo, značajno doprinela ugledu Filozofskog fakulteta u Nišu ne samo u lokalnoj već i u međunarodnoj akademskoj zajednici.

U Nišu,

5.11.2018. U ime Organizacionog odbora TLC 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Nina Lazarević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Tatjana Paunović

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ljiljana Marković, viši lektor